OBSERVATIONES ZOOLOGICAE. 
•40 
paulum longior. Oculus armatus duos in medio observat sulcos vel excava- 
tiones ; primores sex inferiores perfecte aequales , fere horizontales , obtusi, 
similibusque sulcis duobus excavati. Laniarii superiores j a primoribus distan- 
tes , tribus sulcis exterioribus , inferiores primoribus adpressi , duobus sulcis 
interioribus unoque forti exteriore instructi. Dentes maxillares superiores 
parum minores minusque distincti quam inferiores , quatuor numero esse vi- 
dentur; inferiores quatuor : duo anteriores antice versi, unicuspidati ; tertius 
brevior cuspide obtusa, antice incisus; quartus brevissimus, obtusus et planus. 
Collum breve. Pedes anteriores et posteriores magnitudine , forma et nu- 
mero digitorum aequales. Pollex brevior et retusus. Ungues fortes, falcati, 
incurvi , et lateribus valde compressi. 
Cauda longitudine corporis , imo longior, pilisque densis uti corpus obsita. 
I11 cute minus bene farta , nullum observavi vestigium , caudam esse pre- 
hensilem. (T 7 \ Edi) 
MUSTELA LUTRA. 
Capta junior Ao. 1785. d. 10. Septembris, longitudine pedis unius pollicis 
dimidii usque ad basin caudae. Cauda septem pollices. 
Non nisi lacte cochleari infuso alta , usque d. 2r. quo primum oblatos pisci- 
culos avide voravit. 
Ejulatus sibilans continuus nisi esset cum homine. Mulceri et palpari quam 
maxime gestiebat. Semper in altum emergere cupiit , et humeros scandere et 
sub capillitio se recondere , aut ubicunque tectus esse posset. 
Pedes molles flexiles. Pili in omnem partem mobiles. 
Amabat sugere lintea quasi essent papillae ; etiam dormiens infantum more 
masticabat. 
Odor supra caudam ambrosiacus , martis quasi. 
Quum primum pisciculos voraverat , male habuit : ex gestibus visa mihi 
est spinis piscis deglutitis laesam esse. Inde continuo ejulavit , aliquoties adhuc 
lac bibit, voravit quoque pisciculorum carnem quam scindendam et spinis 
purgandam curaveram, sed indies pejus habuit, languit, et nocte inter 23. et 
24. Septembris mortua est. 
Alia, d. 14. Augusti 1788. allata, spithamaea, coeca, absque ullo dqnte, 
(quum lutris dentata nascatur) cinerea , pilis nondum in omnem sensum diri- 
gendis. Pariter superiora versus semper enitens , validula. Vixit duos dies cum 
dimidio , 
